Publication: Magyar Közlöny
Issue: MK-2002-120 (Year: 2002, Number: 120)
Era: 1990-2004
Section: a 4/1997. (I. 22.) Korm. rendelethez]
Paragraph Index: 126

3. A mellékletben a következõ jelzõszámú üzletkörök tartalmi meghatározása az alábbiak szerint módosul: „— 112. Iparcikk jellegû áruház [TEÁOR 52.12-bõl] Olyan általános áruházi kiskereskedelmi egység, ahol az iparcikkek széles választéka, pl. ruházati cikkek, bútorok, szerelvények, fémtömegcikkek, kozmetikai termékek, ékszerek, játékok, sportfelszerelések, elektromos és nem elektromos háztartási gépek, felszerelések, híradástechnikai termékek stb. mellett élelmiszer, ital és dohánytermék is értékesíthetõ. Összes alapterület 1200 m 2 felett. — 121. Zöldség- és gyümölcsüzlet [TEÁOR 52.21] Burgonya, gyümölcs (hazai és déligyümölcsök, citrusfélék), zöldségfélék. — 1261. Termelõi borkimérés [TEÁOR 01.13-ból] E tevékenység keretében a kiskereskedelmi értékesítésen túlmenõen borkóstolás is lehetséges, azonban ez esetben biztosítani szükséges a kézmosás és a kóstoláshoz használt pohár mosogatásának lehetõségét. Mosogatási feltétel hiányában egyszerhasználatos vagy ajándékpohár szükséges. Elvitelre történõ értékesítés és borkóstoltatás közvetlenül hordóból is történhet. — 128. Egyéb, nem kiemelt élelmiszert forgalmazó üzlet [TEÁOR 52.27-bõl] Búzaliszt és egyéb cereáliából készült liszt, dara, egyéb fel nem sorolt lisztes készítmények, rizs (hántolt rizs, törmelékrizs, barna rizs), tojás, tojáspor, tej, tejtermékek (tejszín, tej- és tejszínpor, vaj, vajkészítmények, sajt és túró, sûrített tej és tejkészítmény, savanyított tejtermékek), állati zsiradékok, növényi olajok, növényi zsírok, margarin, egyéb étkezési zsír és olajkészítmény, szalonnafélék (nyersen, sózva, füstölve, egyéb eljárással tartósítva), fagyasztott, szárított, egyéb eljárással tartósított termékek, továbbá savanyúság, dzsem, íz, gyümölcspüré, gyümölcskrém, nyers és finomított cukor, kávé, kávékivonat és pótkávé, tea, teakivonat, -koncentrátum és -készítmény, dohánytermékek, száraztészta, fûszernövények, méz, só, ecet és ecetpótló, fûszerpaprika-õrlemény és egyéb fûszerek, leves és leveskészítmények, kakaó (-por, -massza, -vaj) és kakaótartalmú élelmiszerek, földimogyoró, mandula, pisztácia és más mag (tisztított állapotban is), pirított, sózott, pörkölt, egyéb módon ízesített (keverék is), olajos magvak, száraz hüvelyesek. — 129. Gyógyhatású készítmények szaküzlete [TEÁOR 52.27-bõl] A rendelet 6. számú mellékletében felsorolt gyógynövények, élelmiszerek közül az étrend kiegészítõ készítmények, az Országos Gyógyszerészeti Intézet által forgalmazásra engedélyezett gyógyszernek nem minõsülõ gyógyhatású készítmények. — 1352. Audió-videó készülékek üzlete [TEÁOR 52.45-bõl] Rádió (autórádióval együtt), televízió (videó-monitorokkal és videó-vetítõkkel együtt), lemezjátszó, CD-, LD-, DVD-lejátszó és egyéb hang- és képlejátszó készülék, magnetofon és egyéb hangfelvevõ készülék, videó-berendezések kép- és hang rögzítésére és visszaadására, egyéb fel nem sorolt híradástechnikai készülékek (mikrofon hangszóró, fejhallgató, elektromos hangfrekvenciás erõsítõ, elektromos hangerõsítõ berendezés stb.). — 1611. Szexuális áruk üzlete [TEÁOR 52.48-ból] Az R. 27. §-ának f) pontjában meghatározott szexuális áruk (a szexuális élet ábrázolását tartalmazó mûvek, könyvek, mûsoros hang-, videó- és DVD-kazetták, lemezek, folyóiratok, filmek, fotók, reprodukciók, szabadforgalmazású egészségügyi cikkek, a szexuális élet során alkalmazott eszközök stb.). — 170. Háztartási tüzelõanyag, palackosgáz-telep [TEÁOR 52.48-ból] Szilárd tüzelõanyag, petróleum, kizárólag jövedéki engedéllyel rendelkezõ fûtõolaj, palackos PB-gáz értékesítõ hely, ideértve a tüzelõolajnak — az OMH által hitelesített átfolyásmérõvel és összegezõvel, ólomzárral ellátott mérõmûszeren keresztül — tárolótartályból történõ értékesítésére szolgáló mozgó elárusító helyét, — 216. Diszkó [TEÁOR 55.40-bõl] Különbözõ szeszes és szeszmentes italok értékesítése palackozva és kimérve, étel, gépzene szolgáltatás. A mûködési engedélynek az abban felsorolt adatokon túlmenõen tartalmaznia kell az üzlet befogadóképességét. Az üzletben az ingyenes és korlátlan mennyiségû ivóvíz elérhetõvé tételét — mellékhelyiségen kívül is — biztosítani kell. A 300 fõt meghaladó befogadóképességû üzletben a fentieken túlmenõen folyamatos gépi szellõztetést, és a vendégek részére a szórakozóhely légterétõl elkülönülõ, attól hûvösebb, csendes, pihenésre alkalmas, ülõhelyekkel ellátott helyiséget kell biztosítani. — 530. Egyéb vegyes cikk nagykereskedelmi raktár [TEÁOR 51.5-bõl] Gépjármû-üzemanyag, szilárd tüzelõanyag, petróleum, fûtõolaj, PB-gáz, fém, fa, festék, építõanyag, szaniteráru, vasáru szerelvény, vegyi áru. — 804. Egyéb fogyasztási cikk javító mûhely, fiók [TEÁOR 52.74] Ide tartozik a máshova nem sorolt háztartási készülék és berendezés, fogyasztási cikk javítása, mint például: kerékpár, ruházati cikk (átalakítása is), fényképészeti felszerelés, nem villamos háztartási készülék, híradástechnikai háztartási termék, játék, sportszer, kéziszerszám javítása, késélezés, hangszer hangolása, bútor, elemes bútor összeállítása, felszerelése.”

Source: https://magyarkozlony.hu/hivatalos-lapok/8a4053704b234c0eb3ff3f1c8f36e3f47e60db33/dokumentumok/e2fc02a83dc85fd9b2ba1a3c5e6f23fdf9c4c9d9/letoltes